|  |
| --- |
| Пән: **Қаржы сауаттылығы және экономика негіздері**  |
| Сынып:  | Сабақ:  |  Күні:   |

**Тақырыбы:** Ресурстардың шектеулігі және таңдау мәселесі

**Сабақтың мақсаты:** Ресурстардың мөлшері аз, шектеулі болатындығы жайлы ақпарат беру.

**Сабақтың міндеті:**

**Білімділік:** Өндіріс факторларының ресурстарын атап көрсету,шектеулі ресурстар туралы мәлімет беру.

**Дамытушылық:** Оқушылардың топпен жұмыс жасай алу, іскерлік қабілеттерін дағдыландыру**.**

**Тәрбиелік:** Ресурстардың болашақта таусылып қалу қаупі бар екендігін түсіндіре отырып, үнемшілдікке баулу.

**Сабақтың түрі:** баяндау

**Сабақты ұйымдастыру әдісі:** сыныптық

**Көрнекілігі:**  схемалар, слайдтар

**Сабақтың барысы**

**І. Ұйымдастыру кезеңі:**

*1) Амандасу*

*2)* *Оқушыларды сабаққа әзірлеу, сабақтың тақырыбы және мақсатымен танысу*

*3) Ынта-зейіндерін сабаққа аудару*

**ІІ. Үй тапсырмасын тексеру:**

1. Ресурстар түсінігі
2. Ресурстар түрлері

**ІІІ. Жаңа білімді меңгеру**

1. Өндіріс факторындағы ресурстар
2. Ресурстардың шектеулігі

**1)** Барлық экономикалық ресурстарға бір ғана қасиет тән – ол шектелгендік. Адамдардың қажеттілігі шексіз, әрі үнемі өсіп отырады, ал ресурстар шектелген. Барлық қажеттіліктерді толықтай қанағаттандыруға қоғамның мүмкіндігі жоқ. Сондықтан қоғам алдында тұрған проблема не өндіру керек, қалай өндіру керек, қандай көлемде өндіру керек. Қазіргі кезде экономикада төрт **өндірістік факторлар** көрсетіледі: жер, еңбек, капитал, кәсіпкерлік қабілет.

**1.** Өндірістік факторлар ретінде **жер**екі жағынан қаралады:

* жер беті ретінде
* экономикалық мақсатта пайдалануға қажетті табиғи игілік ретінде

Оның негізгі ерекшелігі оны көбейтуге және тасымалдауға болмайды. Олардың пайдалану мүмкіндіктері:

|  |  |  |
| --- | --- | --- |
| Өндеу | Қазба түрінде | Орналасқан орын |
| * Ауыл шаруашылығы;
* орман шаруашылығы.
 | * Жер асты байлықтарын пайдалану,
* энергетика өндірісі,
* балық аулауда.
 | * тұрғын үй құрлысы,
* жол байланысы жүйесі,
* демалыс орындары,
* кәсіпорындар.
 |

Егер қажетті миниралды және органикалық тынайтқыштарды әсіресе жаңа технологияны қолдаса жердің құнарлығы сақталып қана қоймайды одан сайын жақсаруы мүмкін. Адам саны артқан сайын адам басына шаққандағы жер көлемі жылдан жылға қысқаруда.

1. **Капитал**:
* Өндіріс факторы ретінде және қаржы ретінде пайдалануға болады.
* Өндіріс факторы ретінде капитал өндіріс құралдарын сипаттайды. Мұнда ұзақ уақыт пайдаланылатын өндіріс құралдары (машина, құралдар) жер қысқа мерзім пайдаланылатын өндіріс құралдары (шикізат, энергия қуаты, жол байланыс қызметі).

Нақты капитал пайда болу үшін өндіріс құралдарын сатып алуға қаржы қажет. Осы қаржы ақша капиталы болып табылады. Өндіріс құралдарын сатып алуға капиталдың жұмсалуы *қаржыландыру*, ал ақша капиталын нақты капиталға айналдыру- *инвестициялау* деп аталады.

**3. Еңбекті** де екі жақты түсіндіруге болады:

* адамның ойлау қабілетімен қимылдау қабілеті.
* өндіріс процесінде пайдалануға болатын қоғамдағы барлық еңбек ресурстары.

Еңбек қызмет ретінде қарағанда оны басым ойлау қабілетті қажеттілік немесе интелектуалды және басым қимылдау қабілетін қажет ететін деп бөледі. Білім деңгейіне қарай:

* көп дайындықты қажет ететін еңбек,
* көп дайындықты қажет етпейтін еңбек,
* ешқандай дайындықты қажет етпейтін еңбек деп бөлінеді.

**4.** Соңғы жылдары көптеген елдердің экономистер өндіріс факторына кәсіпкерлік қаблетті де жатқызды. **Кәсіпкерлік қабілет** - бұл барлық өндірісі факторларын тиімді пайдалануға қабілеті бар адам ресурстарының ерекше түрі. Оған мынадай қасиеттер тән болуға тиіс.

 1) Өндіріс факторларын дұрыс үйлестіру мен келістіру үшін оның білім деңгейі жоғары болуы керек.

 2) Дұрыс шешімдер қабылдай білуі керек.

 3) Жаңамалдыққа ұмтыла білуі керек.

 4) Тәуекелшіл болуы тиіс.

**2)** Өндіріс қоғамның қажеттілігін толық қанағаттандыру үшін тауарлар мен қызметтерді барынша мол өндіру үшін ұйымдастырылады. Бірақ та ресурстардың шектеулігінен тауар мен қызметтерді таңдау проблемасы туады, яғни қандай тауарларды өндіру керек, қандайдан бас тарту қажет. Таңдау проблемасын графикте *өндіріс мүмкіншілігінің қисық сызығы* арқылы көруге болады.

|  |  |
| --- | --- |
|  **Y** **А D** **C**  **F** **E** **B** **X** | Мысалы экономикада екі ғана тауар өндіріледі: **Х** және **У*** А - барлық ресурстар У- тауарын өндіруге бағытталған
* В - Х тауарын өндіруге,
* С және Ғ – ресурстарды тиімді пайдалану
* Е - ресурстарды толық пайдаланбау
* Д - осы берілген технологияның даму деңгейінде мүмкіншілігі жоқ өндіріс.
 |

**IV. Жаңа сабақты бекіту.**

1. Өндіріс факторына байланысты ресурстардың қандай түрлері бар?
2. Өндіріс мүмкіншілігінің қисық сызығы

**V. Үй тапсырмасын беру.** «Ресурстар таусылған жағдайда...» тақырыбында эссе жазу.

**VI. Бағалау.**

|  |
| --- |
| Пән: **Қаржы сауаттылығы және экономика негіздері**  |
| Сынып:  | Сабақ:  |  Күні:   |

**Тақырыбы:** Экономикадағы тұтынушы

**Сабақтың мақсаты:** Ресурстарды пайдалана отырып өндірілген өнімдерді тұтынатын – адамдар болып табылатындығын түсіндіру .

**Сабақтың міндеті:**

**Білімділік:** Экономикадағы тұтынушының алатын орны жайлы мағлұмат беру.

**Дамытушылық:** Оқушылардың іскерлік ойын арқылы логикалық ойлау қабілеттерін дамыту**.**

**Тәрбиелік:** Өзара келісім жасай отырып, топта тату жұмыс істеуге тәрбиелеу.

**Сабақтың түрі:** іскерлік ойын

**Сабақты ұйымдастыру әдісі:** топтық

**Көрнекілігі:**  кестелер, слайдтар

**Сабақтың барысы**

**І. Ұйымдастыру кезеңі:**

*1) Амандасу*

*2)* *Оқушыларды сабаққа әзірлеу, сабақтың тақырыбы және мақсатымен танысу*

*3) Ынта-зейіндерін сабаққа аудару*

**ІІ. Үй тапсырмасын тексеру:**

1. Өндіріс факторындағы ресурстар
2. Ресурстардың шектеулігі

**ІІІ. Жаңа білімді меңгеру**

1. Экономикада тұтынушының алатын орны
2. Қажеттілікті анықтау

**1) Тұтынушы** – қандайда болсын тауарларды (өнімді, бұйымды, көрсетілетін қызметті) тұтынатын (сатып алатын) тұлға немесе [фирма](http://kk.wikipedia.org/wiki/%D0%A4%D0%B8%D1%80%D0%BC%D0%B0) ([ұйым](http://kk.wikipedia.org/wiki/%D2%B0%D0%B9%D1%8B%D0%BC)); сондай-ақ жеке бастың тұрмыстық мұқтаждары үшін тауарларды (орындалатын жұмыстарды, көрсетілетін қызметтерді) ақырғы пайдаланушы, сатып алушы, оларға тапсырыс беруші не оларды сатып алуға немесе оларға тапсырыс беруге ниет білдіруші. Тұтынушы көбінесе тауардың бағасына, пайдалылығына, қолайлылығына, сапасы мен әдемілігіне баса назар аударады. Тұтынушының өндірушінің немесе сатушының клиенті болуы міндетті емес. Мысалы, баласына сағат сатып алған ана дүкеннің клиенті болып табылады, ал оның ұлы – тұтынушы.

 Сатып алушыларды зерттеу, оларды сатып алуға апаратын негізгі себептерін анықтау және олардың құқықтарын талдау ісі қазіргі нарықта табысты жұмыс істеудің қуатты құралы болады. Сатып алушыларды терең түсінудің өзі фирмаға кең мүмкіндіктер жасайды, атап айтқанда:

* Әлеуетті тұтынушылармен қарым-қатынасты жақсартады;
* Олардың қажеттерін болжауға көмектеседі;
* Сұранысы көбірек тауарларды шығаруды қамтамасыз етеді;
* Тұтынушылардың мұқтажын түсініп, оны қанағаттандыру арқылы олардың сеніміне ие болады.

 Тұтынушы тауарды оның пайдалылығы үшін тұтынады, яғни тауардың қасиеті тұтынушының қажеттілігін қанағаттандыру қажет.

**2)** Адам қажеті дегеніміз жеке адамның, әлеуметтік топтың, отбасының және жалпы қоғамның өмір сүруін және қамтамасыз ету үшін белгілі бір заттарға немесе қызметтерге мұқтаждық деген сөз. Нарық жағдайында адам қажеті оның төлей аларлық сұранысы ретінде әйгіленеді. Қажеттілік құрылымы жөнінде толық біліп отыру үшін оның дамуына әсер ететін факторларды анықтау керек. ол факторларға ұлттық, рухани, тарихи, географиялық, саяси, көптеген фаторлар жатады. Мысалы, жастар мен қарт адамдардың аяқ киімге деген қажеттері әртүрлі. Қажеттерді дұрыс зерттеп, айқындау үшін оларды топтастыруға тура келеді. Мысал ретіндегі төмендегі кестеде бірнеше көрсеткіштер тұрғысынан қажеттердің біраз түрлері көрсетілген.

**Қажеттердің түрлері**

|  |  |
| --- | --- |
| Қажеттерді бөлу белгілері | Қажеттердің түрлері |
| Тарихи орнына қарай | БұрынғыҚазіргіБолашақ  |
| Қанағаттандыру деңгейіне сәйкес | Түгел Жартылай Қанағаттандырылмаған  |
| Қалыптасу қарқынына қарай | Сирек ТұрақтыӨте жиі кездесетін |
| Қажетті қанағаттандыру жолына қарай | КүрделіОңай  |
| Қалыптасу түріне қарай | АшықБүркемелі  |

 А.Маслоудың қажеттіліктер пирамидасы

**«Эрудит» ойыны**

Ойынның барысы:

 Оқушыларды 2 топқа бөліп, әр топтан кезекпе-кезек оқушыларды тақтаға шығарып, тапсырмалар беремін.

1. 1-топқа Кәсіпорын, 2-топқа Экономика сөздерінің әр әріптерінен экономикаға қатысты терминдер құрауға тапсырма беріледі.
2. Анаграмма, яғни бірнеше сөздердің әріптерінің орындары ауыстырылып беріледі және оның қандай сөз екенін әріптерді құрастыру арқылы табу керек. Қай топ бірінші болса, соған 1 балл қосылады.
3. 2 топқа да ортақ тапсырма. Кесте беріледі және бірнеше терминдер. Осы терминдердің қайсысы қай категорияға жататындығын дұрыс анықтап жазу.
4. Сөз шектерін қосу. Қай топ бірінші болып сөздердің шектерін дұрыс қосып шығады, сол жеңімпаз болады.

**IV. Жаңа сабақты бекіту.**

1. Тұтынушы деген кім?

2. Өзің тұтынушы бола аласың ба?

3. Не үшін тұтынушының қажеттіліктерін анықтау керек?

**V. Үй тапсырмасын беру.** Өз қажеттіліктеріңді анықтап, дәптерге жазып келу.

**VI. Бағалау.**